Trelawny Parish

Trelawny  Parish er eit parish (tilsvarande fylke) på Jamaica som ligg nordvest på øya. Det grensar til Saint Ann Parish i aust, Saint James i vest og Saint Elizabeth og Manchester i sør. I nord har det kyst mot Det karibiske havet.

mini|venstre|St. Peter Church i Falmouth.
Fylket blei skipa i 1770. Det er kalla opp etter den dåverande guvernøren på Jamaica, William Trelawny (d. 1772).

Administrasjonsbyen for Trelawny Parish er Falmouth, ved nordvestkysten av fylket. Den opphavlege hovudstaden var Martha Brae, eit stykke inn i landet. Andre viktige busetjingar er Rio Bueno med ei særs djup hamn, Stewart’s Town, og Wait-a-Bit.
Berre rundt 8000 av dei 75 000 innbyggjarane i Trelawny bur i hovudbyen Falmouth. 
Jordbruk er ein viktig næringsveg i fylket, med sukker og rom som hovudprodukta. 
Ein dyrker også mellom anna ingefær, pimento, tre som kampeche og ein del bananar.

mini|venstre|Due (Patagioenas caribaea) i Cockpit Country.

Sør i Trelawny ligg Cockpit Country, eit åslendt karst-område dekt av urskog. Skogen er prega av artsrikdom, og huser fleire endemiske artar.

Kjende folk frå Trelawny
Hugh Shearer (f. 1923), politikar frå Martha Brae som blei statsminister for Jamaica i 1967.
Rex Nettleford (f. 1933), dansar, pedagog og kritikar  frå Bunkers Hill.
 Veronica Campbell-Brown (f. 1982), friidrettstutøvar frå Clarks Town med fleire OL-medaljar.
Usain Bolt, (f. 1986), friidrettstutøvar  frå Sherwood Content med fleire OL-medaljar og verdsrekordar.

Kjelder

Bakgrunnsstoff

Kategori:Parish på Jamaica